CELEX: 62009CN0390
Language: mt
Date: 2009-10-02 00:00:00
Title: Kawża C-390/09: Talba għal deċiżjoni preliminari mressqa mill-Consiglio di Stato (L-Italja) fit- 2 ta’ Ottubru 2009 — Reti Televisive Italiane SpA (RTI) vs Autorità per le Garanzie nelle Comunicazioni

19.12.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 312/20
            
         Talba għal deċiżjoni preliminari mressqa mill-Consiglio di Stato (L-Italja) fit-2 ta’ Ottubru 2009 — Reti Televisive Italiane SpA (RTI) vs Autorità per le Garanzie nelle Comunicazioni
   (Kawża C-390/09)
   2009/C 312/32
   Lingwa tal-kawża: It-Taljan
   
      Qorti tar-rinviju
   
   Consiglio di Stato
   
      Partijiet fil-kawża prinċipali
   
   
      Rikorrenti: Reti Televisive Italiane SpA (RTI)
   
      Konvenuta: Autorità per le Garanzie nelle Comunicazioni
   
      Domandi preliminari
   
   
               (1)
            
            
               L-Artikoli 18 u 18a tad-Direttiva 89/552/KE (1), kif emendata bid-Direttiva 97/36/KE (2), għandhom jiġu kkunsidrati bħala dispożizzjonijiet preċiżi biżżejjed u bħala dispożizzjonijiet inkundizzjonati ta’ natura tali li, wara l-iskadenza tat-terminu għat-traspożizzjoni, jistgħu jipprevalu fuq id-dritt intern konfliġġenti u li jikkompletaw, skont interpretazzjoni korretta tat-tielet paragrafu tal-Artikolu 249 tat-Trattat KE, ir-regoli nazzjonali fil-qasam ikkonċernat, u ta’ natura tali li jiġu implementati minn awtorità amministrattiva, bħalma hija l-AGCOM, li għandha awtorità regolamentari sabiex timplementa l-liġi nazzjonali?
            
         
               (2)
            
            
               L-Artikoli 18 u 18a tad-Direttiva 89/552/KE, kif emendata bid-Direttiva 97/36/KE, għandhom jiġu interpretati fis-sens li, fid-dawl tat-tul minimu u obbligatorju ta’ 15-il minuta tat-twieqi ddedikati għal teleshopping, kull forma oħra ta’ teleshopping, anki jekk tkun itwal minn tliet minuti iżda inqas minn ħmistax-il minuta, għandha tiġi kkunsidrata bħala “spot tat-teleshopping” u għandha tkun suġġetta għal-limitu ta’ ħin applikabbli għall-ispots ta’ reklamar?
            
         
               (3)
            
            
               L-Artikoli 1(ċ), 10, 11 u 18(3) tad-Direttiva 89/552/KE, kif emendata bid-Direttiva 97/36/KE, għandhom jiġu interpretati fis-sens li l-avviżi ta’ xandar dwar il-programmi tiegħu stess, li jiġu trażmessi mingħajr ebda ħlas bħala korrispettiv, jaqgħu taħt il-kunċett ta’ reklamar għall-finijiet ta’ jekk għandhomx ikunu suġġetti għar-regoli dwar ir-rikonoxximent tal-messaġġ pubbliċitarju mill-bqija tal-programm u dwar l-inseriment tar-reklamar fit-trażmissjonijiet televiżivi?
            
         
               (4)
            
            
               L-Artikoli 1(ċ), 10, 11 u 18(3) tad-Direttiva 89/552/KE, kif emendata bid-Direttiva 97/36/KE, għandhom jiġu interpretati fis-sens li l-attivitajiet ta’ informazzjoni u ta’ komunikazzjoni istituzzjonali, previsti fil-Liġi Taljana tas-7 ta’ Ġunju 2000, Nru 150, inklużi l-messaggi ta’ utilità soċjali u ta’ interess pubbliku, jaqgħu taħt il-kunċett ta’ reklamar għall-finijiet ta’ jekk għandhomx ikunu suġġetti għar-regoli dwar ir-rikonoxximent tal-messaġġ pubbliċitarju mill-bqija tal-programm u dwar l-inseriment tar-reklamar fit-trażmissjonijiet televiżivi?
            
         
      (1)  ĠU L 298, p. 23
   
      (2)  ĠU L 265, p. 42